fr es hu hu hu hu hu es hu es hu hu fr hu it hu es hu fr hu es hu sv hu oc hu hu es fr en en fr en hu hu hu hu hu pt hu pl hu es hu hu es hu hu hu hu hu hu hu hu hu hu hu hu en hu hu hu hu hu hu hu ms de hu hu sk sk sk de hu et hy en hu hu en en en en sv fr en en sv nl en en fr hu fr fr fr fr fr pl en fr fr en fr fr fr hu fr fr fr fr fr fr fr fr fr fr fr fr fr hu en fr fr fr fr fr fr fr en fr fr fr fr hu en ru en en en en en en en en en en en hu es fr fr fr fr de da fr fr fr de sv de es hu hu hu hu hu hu hu en fr fr oc de zh fr ca fr oc hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu es uz en es es hbs_lat es en en es es es es hu en en en es es es es en es en ast pt es es en eo es hu fr ru en hu hu sk hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar arz ku sv bg ca id da de el eo es et eu fa fi fr he hy id en es it ja ka ko lt lv en ms ceb nl nb pl pt io ro ru es en hbs_lat en hbs_lat sv hu en th ceb tr oc en fy ur tr pl zh xmf zh fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 1.
Ugrás a navigációhoz Ugrás a kereséshez
Becenév: La Ciudad del Sol
A Wikimédia Commons tartalmaz Hermosillo témájú médiaállományokat.
Hermosillo egy nagyváros Mexikóban, Sonora állam fővárosa, az Hermosillói főegyházmegye érseki székvárosa. Lakossága 2010-ben kb. 715 000 fő volt.[2]
A nagy kiterjedésű Hermosillo Mexikó északi, Sonora állam déli részén fekszik a Kaliforniai-öböltől mintegy 90 km-re. A terület felszíne nagyrészt enyhén hullámos, a várost alacsony hegyek veszik körül, a lakóterület keleti részén pedig a város kedvelt kilátópontja, a Cerro de la Campana nevű hegy emelkedik.[3] A tőle keletre fekvő hegyek vizeit a város határában elhelyezkedő, Mexikó egykori elnökéről elnevezett Abelardo L. Rodríguez-víztározó gyűjti össze.[4]
A város éghajlata száraz és rendkívül forró. Minden hónapban mértek már legalább 34 °C-os hőséget, de áprilistól októberig 43 °C fölé is kúszott már a hőmérséklet az összes hónapban. A maximumrekord eddig 47,5 °C volt. A téli hónapokban gyenge fagy is előfordulhat. Az éves csapadékmennyiség átlagosan mindössze 320 mm, és ennek is kétharmad része három hónap alatt, júliustól szeptemberig hull, a többi hónap rendkívül száraz.
Átlagos max. hőmérséklet (°C)
Átlagos min. hőmérséklet (°C)
Rekord min. hőmérséklet (°C)
Forrás: Servicio Meteorológico Nacional[5]
Hermosillo jelentős közlekedési csomópont: áthalad rajta az ország egyik legfontosabb főútja, a 15-ös, mely Mexikóvárost az északi határ mellett fekvő Heroica Nogalessel köti össze, és innen indul ki a 14-es és a 16-os főút is. Előbbi Moctezuma, utóbbi pedig Chihuahuán keresztül a szintén határmenti Manuel Ojinaga városával köti össze. Emellett két állami szintű főút, a 20-as és a 100-as indul innen keleti, illetve nyugati irányba.[6]
A város nemzetközi repülőtere a General Ignacio Pesqueira García nemzetközi repülőtér.[7]
A város lakóinak száma a közelmúltban igen gyorsan nőtt: 1990 és 2010 között kb. 1,75-szörösére növekedett. A változásokat szemlélteti az alábbi táblázat:[2]
A mai város területén 1700-ban jött létre az első három település: Nuestra Señora del Pópulo, Nuestra Señora de Los Ángeles és Santísima Trinidad del Pitic. Ezeket még szeri, tepoka és pima indiánok lakták. Az első kettő és a harmadik népcsoport között viszályok dúltak, minek következtében a három falu lassan kezdett elnéptelenedni. 1718-ban don Manuel de San Juan y Santa Cruz kormányzó elrendelte Santísima Trinidad del Pitic újratelepítését. 1725. szeptember 29-én az itt lakó szerik megtámadták a közeli Opodepe falut és 22 embert megöltek, emiatt üldözni kezdték őket, és csak 1726-ban jött létre a béke. Mindenesetre az indiánok megtapasztalt harciassága miatt a spanyolok felépítették Pitic erődjét. 1772-ben öntözőcsatorna is épült itt, és ebben az évben parcelláztak fel számos telket a lakosok számára. 1787-ben épült fel a város első temploma.[8]
1825. február 9-én az akkor Villa del Piticnek nevezett település egy akkori közigazgatási egység, egy partido székhelye lett, majd 1828. szeptember 5-én ciudad rangra emelték és nevét José María González de Hermosillo tiszteletére Hermosillóra változtatták. 1831. március 14-től az állam fővárosa lett, de csak 1832. május 25-ig, amikor is az irányító szervek Arizpébe költöztek és csak 1879-ben tértek vissza ide (úgy tervezték, csak ideiglenesen, de végül véglegesen).[8]
1852-ben egy csapat francia kalandor Gaston de Raousset-Boulbon vezetésével elfoglalta a várost és bejelentette egy új francia állam megalakulását, ami csak néhány napig állt fenn.[forrás?]
1881. november 14-én befejeződött a tengerparti Guaymast a határmenti Nogalessel összekötő vasút építése, mely hatalmas lendületet adott a város fejlődésének: felvirágzott a bányászat, a kereskedelem és a mezőgazdaság is.[8]
Modern szökőkút három út, a Kino, a Rodríguez és a Morelos találkozásánál
A város nem kimondott turisztikai célpont. Kevés régi műemlék található itt (köztük megemlítendő a Nagyboldogasszony-székesegyház, a Kormányzati Palota valamint a Carmen- és a Szentlélek-kápolnák[8]), viszont a viszonylag közeli tengerpart és a változatos természeti környezet és néhány múzeum és modern épület az, ami mégis turistákat vonz Hermosillóba. A város legfontosabb kulturális központja a Centro Cultural Musas és az 1980-ban megnyitott Casa de la Cultura.[9]
Az 1944 és 1948 között épült Museo Regional de la Universidad de Sonora főként az állam régészeti leleteivel és történelmével foglalkozik 5 kiállítóteremben, de van 2 terme időszakos kiállítások számára is.[10]
A La Burbuja Museo del Niño, amint neve („Buborék Gyermekmúzeum”) is mutatja, gyermekek számára épült: a kicsik (és a nagyobbak) szinte játszva fedezhetik fel és érthetik meg környezetüket.[11]
A turisták körében nagy népszerűségnek örvend a 20. század közepén Hermosillo Villa de Seris nevű részében megszületett és ma is leginkább ott árusított édesség, a coyota.[12]
A város legfontosabb kulturális–művészeti fesztiválja a városalapítás emlékére 2003 óta minden évben megtartott Festival del Pitic.[13]
A város legismertebb labdarúgó-csapata a másodosztályú Cimarrones de Sonora, de itt játszik még a harmadosztályú bajnokságot is megjárt Búhos de Hermosillo (nevének jelentése: hermosillói baglyok) és a Poblado Miguel Alemán FC (mely Mexikó egykori elnökéről kapta a nevét) is.
↑ INEGI-statisztikák (spanyol nyelven). (Hozzáférés: 2013. június 4.)
↑ a b SEGOB-INAFED adatbázis (spanyol nyelven). (Hozzáférés: 2013. június 4.)
↑ Cerro de la Campana (spanyol nyelven). Zona Turística. (Hozzáférés: 2015. augusztus 6.)
↑ INEGI – Hermosillo község földrajza (spanyol nyelven) (PDF). [2016. március 4-i dátummal az eredetiből archiválva]. (Hozzáférés: 2013. június 4.)
↑ SMN adatbázis (spanyol nyelven). [2010. március 25-i dátummal az eredetiből archiválva]. (Hozzáférés: 2013. június 4.)
↑ Dirección General de Servicios Técnico adatbázisa – Sonora (spanyol nyelven) (PDF). (Hozzáférés: 2013. június 4.)[halott link]
↑ A repülőtér honlapja (angol nyelven). (Hozzáférés: 2013. június 4.)
↑ a b c d E-local–INAFED kormányzati oldal – Hermosillo község (spanyol nyelven). (Hozzáférés: 2013. június 4.)
↑ Sonora turisztikai oldala – Hermosillo (spanyol nyelven). [2015. február 10-i dátummal az eredetiből archiválva]. (Hozzáférés: 2013. június 4.)
↑ A múzeum a México Desconocido oldalon (spanyol nyelven). (Hozzáférés: 2013. június 4.)
↑ A múzeum a CONACULTA oldalon (spanyol nyelven). (Hozzáférés: 2013. június 4.)
↑ Coyotas, postre tradicional que cambió la historia de Hermosillo (spanyol nyelven). Jornada UNAM, 2008. február 28. (Hozzáférés: 2016. február 4.)
↑ El 14 Festival Internacional del Pitic en Sonora, del 26 al 31 de mayo (spanyol nyelven). La Jornada, 2016. április 29. [2016. július 22-i dátummal az eredetiből archiválva]. (Hozzáférés: 2016. augusztus 7.)
Chilpancingo de los Bravo
Heroica Puebla de Zaragoza
San Francisco de Campeche
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Hermosillo&oldid=25141567”
Lapok nem numerikus formatnum-paraméterekkel
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Kevés forrással rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 1., 16:17
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.